Die EFF het reeds aangedui dat hy sy sogenaamde grondmagte by die hof wil ontplooi waar Sekwetje Mahlamba en Sekola Matlaletsa na verwagting Vrydag weer verskyn.
“In daardie opsig was die polisie se optrede reg – hulle kan nie die verdagtes vertoon of oorhandig nie. Ek dink dit was uiters onverantwoordelik en onredelik om dit van die polisie te vra.”
“Daar was sommige mense wat dalk bietjie te oorywerig was om hul frustrasie te toon en in die proses kan jy nie die polisie kwalik neem dat hulle dalk bedreig gevoel het nie. Skote is afgevuur, maar klaarblyklik nie op die boere nie.”
“As jy simpatie vir jou saak wil behou, moet jy dit doen op ŉ manier wat nie die saak skade berokken nie. Sommige heethoofde het die kwessie te ver gevoer en dit het hulle saak ongelooflike skade aangedoen. Ek dink dit is jammer dat dit so gebeur het,” het hy gesê.
Hy sê ook dat verwysings na die EFF se betogings vroeër by Clicks – teen ŉ rassistiese advertensie vir haarprodukte – nie as regverdiging vir ander misdadige optrede gebruik moet word nie.
“Die polisie sal moet sekermaak dat hulle in groot getalle daar is sodat hulle die situasie kan beheer. Daar kan moontlike konflik wees en die polisie kan in die onbenydenswaardige posisie beland waar hulle hul in die middel van betogende partye bevind.
“Terselfdertyd moet mense ingelig word dat die polisie in groot getalle ontplooi gaan word en indien enige voorvalle van geweld uitbreek, gaan daar inhegtenisnemings wees. Ongeag wie jy is of verteenwoordig: As jy oortree, gaan jy die gevolge dra. Dít is die boodskap wat oorgedra moet word.”
“Hulle wil hê jy moet sonder meer inval by watter radikale goed hulle ook al beplan en as jy dit nie doen nie, word jy as verraaier bestempel.